fi fi fi en fi fi fi fi fi fi id fi ru jbo en fi de pt fi fi fi fi fi fi id fi ru fi it en fi da fi fr de de fi fi fi fi en fi fi fi fi fi en fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi de fi fi fi fi en fi en fi fi en fi fi en fi fi fi fi fi fi fi fi fi fi fi fi fi fi fi fi fi fi fi fi id fi fi fi es es es en nl fi fi fi fi
Elämäntapamuutos: Konseptin myynti (osa 1) | Terveysvalmentaja app & Valmennusalusta Terveysvalmentajille
Että voi myydä jotain, asiakkaan pitää tietää, mitä on ostamassa. Esittelen tässä sarjassa elämäntapamuutoksen. Lisäksi kerron, miten toteuttaa elämäntapamuutoksen konseptia käytännössä terveyden näkökulmasta. Voit käyttää tätä konseptia mihin tahansa elämän osa-alueeseen - henkilökohtaisista elämästä ammatilliseen tuottavuuteen, ja tottakai terveyteen yleisesti.
Toinen osa kertoo, miten pääset alkuun. Se antaa sinulle syitä, miksi sinun kannattaa ostaa kyseinen konsepti - koska en ole vain sisukas myyjä, mutta olen varma, että haluat hankkia hieman positiivista muutosta jollain tasolla. Jos et juuri nyt, niin ehkä myöhemmin elämässäsi, kun sitä tarvitset.
Kolmas osa esittelee hyötyjä, jotka tulet saamaan, kun testaat ideaa. Mutta ole varovainen, voit vaikka saada mitä haluat.
En ole myymässä muuta kuin elämän, mitä sinä toivot ja ansaitset. Konsepti on tuhansia vuosia vanha kaava*, joka varmasti toimii - ja jos se ei toimi, niin voit syyttää vain itseäsi - joka on itseasiassa paras osuus! Palaamme tähän hieman myöhemmin. Mitä tarjoan sinulle ei ol ihmerohdos tai pilleri, joka välittömästi "parantaa" sinut, koska se ei ole mahdollista. Taikatempuille ja lääkkeille on omat paikkansa, mut ne vain ottavat oireet pois väliaikaisesti, ne eivät korjaa ongelman perimmäistä syytä.
* Nyt tieteellisesti todistettu elintapoja tutkivassa lääketieteessä (Lifestyle Medicine), jota käyttävät jo monet lääketieteen ammattilaiset, sekä kaikki menestyvät ihmiset, jotka koskaan ovat eläneet.
Tiimissämme uskomme brutaaliin rehellisyyteen ja avoimuuteen, kuten tiedemiehet tekevät. Uskomme, että rehellisyys on ainoa keino rakentaa paras mahdollinen työkalu, joka auttaa ihmisiä rakentamaan heidän näköisensä elämä. Sinun pitää suunnitella haluamasi elämä - ei antaa kyseistä tehtävää jollekin nerokkaalle* markkinointi-ammattilaiselle, joka suunnitteli ja mainosti aamupalaamme Kelloggs -yrityksen kanssa ja kertoa, miten elää sinun elämääsi. Yritysten ja markkinoinnin ammattilaisten suunnittelevat elämämme eivät selvästikään toimi kovin hyvin moderneissa yhteiskunnissamme.
Toinen yksinkertainen syy rehellisyyteen on, että ihmiset jotka ovat kiinnostuneita työkalusta kuten Habinaattori, ovat yleensä tarpeeksi fiksuja ymmärtämään sen potentiaalin, mutta lisäksi tunnistavat paskapuheet. Joten jos lupaisin tuotteen, joka muuttaa elämäsi sekunnissa, niin olisin korkeintaan huumekauppias.
Viimeiseksi, myyminen ja ostaminen tapahtuvat nautintoperiaatteen mukaan. Ihmisinä meillä on taipumus joko siirtyä lähemmäksi nautintoa tai kauemmaksi kivusta. Kun työskentelemme elintapojen muutosten parissa, se on molempia yhtä aikaa.
* He todellakin ovat älykkäitä ja nerokkaita ihmisiä, jotka päätyvät työskentelemään näihin yrityksiin, koska heille maksetaan erittäin hyvin. He työskentelevät pitkiä päiviä tiimeissä ollakseen vielä parempia, ja heillä on miltei rajaton budjetti. Mestariteokset joita he luovat (mainokset) ovat nerokkaita aivopesemään meitä ostaaksemme tavaraa, jota emme tarvitse, ja työntääksemme sisäämme roskaruokaa, jota kehomme ei tarvitse.
1. Miten minusta tuli elämäntapamuutoksen myyjä?
Aloitan kertomalla pari kohtaa elämästäni. Minulle diagnoitiin astma ja allergioita, kun olin kahdeksan (1991). Yhdessä vaiheessa käytin kuutta erilaista lääkettä, sekä inhalaattoria aamuin illoin. En ole koskaan tavannut ketään, joka tykkää syödä pillereitä aamupalaksi tai vanhempia, jotka haluavat maksaa näistä lääkkeistä. Lääkärit siihen aikaan neuvoivat rajoittamaan liikuntaa ja "löytämään jotain muuta tekemistä". Ehkä jäädä kotiin ja olla liikkumatta, joka vie 49% varmuudella ennenaikaiseen hautaan? Rakastin jalkapalloa ja jääkiekkoa, joten kieltäydyin neuvoista. Pikakelataan 10-vuotta armeija- ja opiskeluaikaan, jolloin poltin, join ja nautin elämästä maksimaalisesti - ja edelleen vieraillen lääkäreillä epäsäännöllisesti. Jossain vaiheessa kiinnostuin terveydestäni, kun ymmärsin sen vaikuttavan elämänlaatuun ja tuottavuuteeni, joten aloin tutkimaan kroonisia terveydentilojani ja kokeilemaan asioita. Tehdessäni alustavan elämänmuutoksen, joka uskokaa tai älkää, "ihmeparansi" ihoni laadun, astman, masentuneen mielen, sekä antoi PALJON ylimääräistä energiaa. "Noh, sepäs on outoa" sanoivat lääkärit auktoriteetillään (jotkin käyttivät sanaa "mahdotonta") ja he jopa heittivät minut ulos toimistostaan pari kertaa, kun yritin kertoa heille, miten itsensä ja muut krooniset tilat voidaan parantaa, jotka nyt ovat todistettu olevan 70%-80% ei-geneettisiä.* [s63, s64, s65]. Lääkärit eivät selvästikään jakaneet onnellisuuttani terveydentilani kohentumisesta. Ehkäpä koska heistä tulisi työttömiä, jos lääkärinkäynnit vähentyisivät 90% ja kaikista sairaanhoitokuluista vähenisi 76%. [66, wr13]
Tarinani ei ole mitenkään erityinen, vaan kuulen samanlaisia kertomuksia jatkuvasti - vain krooniset tilat muuttuvat. Lääkärit eivät 20-vuotta sitten vielä tienneet mistä diabetes, masennus, ADHD, syöpä ja astma johtuvat. Nyt lääketieteellä on jo melko selvä käsitys. Ehkä sinäkin tiedät muutaman osan palapelistä - kuten tupakanpoltto aiheuttaa syöpää. Jos olet vielä niitä ihmisiä, jotka syyttävät geenejään ja et usko minua (eikä kannatakaan, olenhan myyntimies!), fakta on, että jopa vanhoillinen WHO (World Health Organization) toteaa, että yli 80% kaikista merkittävimmistä kroonisista taudeista ovat ehkäistävissä, jonka tiede vahvistaa. Joten jos minä, Internet-yhteyden omistava nulikka Keski-Suomesta, voi löytää keinon päästä eroon yli puolesta kaikista sairaudenhoitokustannuksista, niin miksi lääkärit eivät tätä tienneet? Tai jos tiesivät*, niin miksi he eivät tee asialle jotain?
Itseasiassa monet ihmiset, lääkärit lukuun ottaen, kertovat mitä sinun tulisi tehdä. Mutta me emme halua kuulla muilta, mitä meidän pitäisi tehdä. Me haluamme tehdä omat päätöksemme. Olen täällä kertomassa, että tämä on juuri se, mitä sinun pitää tehdä! Suunnitella oman elämäsi ja toteuttaa se! Aivan kuten itsemääräämisteoria ehdottaa.
Kun nyt tiedät, että krooniset tilat voidaan parantaa, niin valitsetko edelleen helpon tien, joka on ottaa säännöllisesti pilleri tukahduttamaan oireet ja kipu väliaikaisesti? Monet meistä ottavat. Se on niin helppoa ja täysin ok. Mutta kun valitsemme tämän vaihtoehdon, missaamme suuremman kuvan, joka on kärsiä päivittäin tilan (sivu)oireet. Ne vaikuttavat elämänlaatuun jokaisella tasolla. Krooninen tauti on kehon tapa huutaa: "Apua! Teet jotain väärin!" Aivan kuten negatiiviset tunteet yrittävät kertoa meille, että jokin vaivaa ja se pitäisi muuttaa.
Kaikki tietävät, että meidän ei pitäisi polttaa, juoda alkoholia, maata sohvalla päiviä tai ylensyödä, mutta se on erittäin nautinnollista, sekä keino sietää tylsyyttä ja epämukavuutta. Minä ja suurin osa muista ihmisolennoista tykkäävät näistä asioita. On absurdia edes ehdottaa, että lopettaisimme tekemästä kaikkia kivoja asioita, jotka antavat helpoimmat nautinnot maan päällä. Haluan myydä sinulle idean, että jos et pidä siitä, mitä tällä hetkellä teet ja miten elät, voit muuttaa sen.
Olen elämäntapamuutoksen advokaatti, koska olen sen kokenut ja saamani hyödyt ylittivät odotukseni monin verroin. Tunnen lisäksi ihmisiä, jotka ovat lopettaneet huumeiden käytön, parantaneet autoimmuunisairauden tai lopettaneet alkoholin juonnin, jotta heistä voisi kehittyä onnellisempia ja menestyneimpiä ihmisiä. Kaikissa tapauksissa tulos on sama: He toivat elämäänsä jotain parempaa.
* Joka jättää 75% jollekin muulle. Krooniset tilat ovat seurausta elämäntavoista ja ympäristötekijöistä. Voitaisi sanoa, että ne ovat itseaiheutettuja, mutta se kuulostaa erittäin rumalta. Tiedän. Yksinkertaisesti muotoiltuna: Keho ei toimi optimaalisesti, koska jokin ulkoinen tekijä ympäristössä vaikuttaa siihen negatiivisesti. Kroonisia tauteja ovat esimerkiksi astma, tyypin 2 diabetes, monet syövät, kognitiiviset sairaudet kuten Alzheimerin tauti, reuma, ärtyvän suolen oireyhtymä, kohonnut verenpaine jne.
** Ehkäpä koska lääketeollisuudella on maailman suurimmat voittomarginaalit, mainosbudjetit ja lobbaajat? Itseasiassa kaikki liikuntalääketieteen ja funktionaalisen lääketieteen ammattilaiset nykyään tietävät, miten hoitaa tilojen syytä, eikä vain oireita. Onneksi lääkärit ovat alkaneet päivittää tietojaan ja elämäntapoja tutkiva lääketiede (Lifestyle Medicine) on yleistymässä - nopeasti.
"Elämän ainoa vakio on muutos." -Heraclitus
Ei ole väliä, millä elämän osa-alueella (terveys, ura, taloudellinen tilanne, addiktiot, ihmissuhteet, itsekehitys jne.) haluat kehittyä, sinun tulee tehdä jotain eri tavalla. Yleensä jopa tiedämme, mitä meidän pitäisi tehdä, mutta päädymme tekemään jotain muuta - yleensä samaa, mitä aina ennenkin teimme. Kun epäonnistumme uuden tekemisessä, aivomme kertovat, että meillä ei ollut tarpeeksi itsekuria, energiaa, aikaa tai minkä tekosyyn se arpoikaan. Mitä jos voisit tehdä, mitä päätät? Saavuttaa, mitä haluat? Astuimme juuri tavoitteen saavuttamisen alueelle.
Sinä olet se, joka asettaa tavoitteesi. Sinä olet se, joka päättää tehdä jotain toisin - muuttua. Kun asetamme itsellemme tavoitteen, jonka pitäisi tehdä elämästämme parempaa, miksi sitten emme saa sitä toteutettua? Jos haluamme saavuttaa jotain suurempaa, se ei tule tapahtumaan yhdessä yössä. Meidän pitää alkaa toistuvasti tehdä positiivisia toimia (asiaa tai käyttäytymistä) saavuttaaksemme tavoitteen. Joten saavuttaaksemme tavoitteen pitkällä jänteellä, meidän tulee säännöllisesti käyttäyä eri tavalla. Käyttäytymisen muuttuessa, kasvat myös henkisesti. Analogia siis on, että elämäntapamuutos on tavoite, ja sen saavuttaminen tapahtuu pitkällä tähtäimellä. Joten miten saat itsesi ottamaan haluamasi askeleet? Miten saat itsesi tekemään asioita, joita haluat tehdä? BASE-hyppäsimme juuri käyttäytymistieteen kentälle.
"Elämäntapamuutos on tuoda positiivistä muutosta elämään."
Et pysty muuttumaan, tai
Elämäntapamuutoksen teko on tylsää ja tulet menettämään jotain elämässäsi (kuten syödä kilon jäätelöä samalla, kun katsot Terminaattori 2:n jälleen kerran), olet ymmärtänyt sen väärin.
On jopa helppoa murtaa kyseiset myytit:
Olet jatkuvassa muutoksessa. Ymmärtääksesi tämän, tarvitsee vain miettiä minkälainen ihminen olit kaksi vuotta sitten? Viisi? Kymmen vuotta sitten?
Jos kuulut niihin ihmisiin, jotka ovat lopettaneet (tai vähentäneet väärinkäyttöä) jonkun addiktiivisen käyttäytymisen, kaipaatko sitä edelleen? Voitko uskoa, että joskus käyttäydyit näin päivittäin? En usko, ja se on koko pointti.
Voit muuttaa, mitä ikinä haluat, jos sinulla on tarpeeksi hyvä syy. Käyttäytymisesi muuttaminen on yksi mahtavimpia seikkailuja, mitä voit tehdä, koska on olemassa niin paljon asioita, mitä voit itsestäsi oppia. Lisäksi tulet saamaan useita erilaisia hyötyjä, kun jätät mukavuusalueesi. Näitä tulemme käsittelemään seuraavaksi ja vielä lisää Palkinnot-kappaleessa.
3. Tavoitteen asettamisesta käyttäytymisen muutokseen
Muutos on aina vaihtokauppa. Se on prioriteettejä ja kompromissejä. Kun tuomme jotain uutta elämäämme, jotain pitää jättää taakse - korvata. Tämä uhraus tarkoittaa, että emme voi nukkua ja katsoa elokuvaa samaan aikaan. Tai ylensyödä ja laihduttaa. Meidän pitää valita jompi kumpi. Prioriteetit taas ovat tärkeitä, kun pitää valita kuntosalille meno tai työtehtävän loppuun saaminen. Tai kun keskustelemme, pitäisikö jäädä kotiin partnerin kanssa vai lähteä vetämään kännit kaveriporukalla. Meillä kaikilla on ainoastaan, mutta säännölliset, 24-tuntia vuorokaudessa.
Koko elämänmuutoksen tavoite on vaihtaa jotain negatiivista johonkin positiivisempaan - sinun mielestäsi*. Se on esitellä rikkaampia asioita elämään, joita sinä pidät arvokkaana. Elämänmuutos on vaihtokauppa välillä:
Mennä nukkumaan aikaisin ja missata elokuva, jonka olet jo nähnyt kahdesti, mutta herätä hyvin levänneenä seuraavana päivänä.
Luopua säännöllisestä nikotiinin antamasta sensaatiosta, mutta säästää rahaa ja aikaa, sekä saada terveyttä ja pitkäikäisyyttä.
Syödä itsensä 80% täyteen laadukkaita ruokia, mutta välttää iltapäivän notkahdus, ylimääräinen rasvakudos ja nälkä. Saada lisää energiaa, säästää ravintola- ja lääkelaskuissa, mutta jäädä paitsi korkean kaloripitoisuuden tuomasta euforiasta.
Nauttia enemmän aikaa lastesi kanssa ilman kiirettä aamuisin, mutta viettää vähemmän aikaa lämpimässä ja pehmeässä sängyssä selaten päättymätöntä Twitter-feediä.
Jäädä kotiin lauantai-iltana, mutta välttää sunnuntain kohmelo, sekä yrittää asettaa unirytmiä päiviä. Joka taas vaikuttaa kognitiivisiin toimintoihin, energiatasoihin ja tuottavuuteen. Jotka taas vaikuttaa uranäkymiin, jotka taas... Tuli varmaan jo selväksi.
Kun olet valmis tekemään vaihtokaupan, tulet saavuttamaan muutoksen ainakin lyhyellä tähtäimellä. Ei ole väliä kuka olet, tulet saavuttamaan sen, jos vain yrität. Ongelma ilmenee, kun unohdamme, miksi ylipäänsä teimme muutoksen. Tällöin helposti lipsumme takaisin vanhoihin käyttäytymisen kuvioihin. Juuri tämän vuoksi on tärkeä pitää mielessä, että kyseessä on pitkän tähtäimen projekti ja se vaatii sitoutumista. Jos olet ehdollistanut itseäsi viimeiset 20-vuotta johonkin, niin miksi muutos tapahtuisi kahdessa päivässä?
Jos päätät pudottaa painoa, niin ensin sinun pitää saavuttaa haluttu kehonkoostumus ja sen jälkeen elää hoikan ihmisen elämää. On erittäin huono kauppa laihduttaa neljäksi kuukaudeksi ja sitten saada paino takaisin (ja vähän extraa) seuraavaksi 30-vuodeksi. On olemassa myytti, että 95% dietillä olleista ihmisestä saa laihdutetun rasvan takaisin 1-5-vuoden kuluessa, mutta tulos on varmasti 100%, jos mitään muutosta käyttäytymisessä ei ole. Hyvä uutinen on, että dietit toimivat, jos ne yhdistetään elämäntapamuutokseen. Vielä parempi uutinen on, että paino putoaa pitkällä tähtäimellä, pienellä oikein valitulla muutoksella käyttäytymiseen. Tämän vuoksi lyhyen aikavälin tavoitteen asettamista voidaan käyttää projektiluontoisiin tavoitteisiin, kuten kirjan kirjoittamiseen ja taidon opetteluun, mutta käyttäytymisen muuttamiseen se ei sovi yhdestä yksinkertaisesta syystä: Se loppuu. Aivan kuten nälkädietit, joita kukaan ei pitkällä aikavälillä pysty noudattamaan.
Jos nautit ja arvostat tupakointia, joka pitää sinut laihana, älä lopeta! Voin vain suositella, että maksimoit nautinnon mukavien ihmisten seurassa ja kupilla laadukasta kahvia, joka tukahduttaa nälkää vielä enemmän. Jos olet elokuvien ystävä ja yöpöllö, niin välttääksesi selkäkipuja yritä pysyä kunnossa ja korvaa hieman sipsejä vihannestikuilla, jolloin sinulla on enemmän energiaa katsoa Terminator 2 toisen kerran putkeen. Minä rakastan myös leffoja!
Yhden ilmiön mainitakseni, joka liittyy läheisesti nautintoperiaatteeseen, on tyydytyksen siirtäminen (tai viivästyttäminen, delayed gratification). Kaikki meistä etsivät aktiviteetteja, jolla saamme vapautettua enemmän hyvänolon hormoneja. En halua viedä tätä molekyylitasolle, joten selitän tämän lyhyesti: Mistä ikinä saatkaan oman ilohormoni-cocktailisi**, on se sitten seksi, huumeet, tuottavaiset työpäivät tai maraton-reenit, sillä ei ole merkitystä. Ainoat erot ovat sivuoireet, määrä ja nopeus. Jos haluat palkinto-cocktailisi heti tai säästät sen myöhemmäksi, sitä kutsutaan tyydytyksen siirtämiseksi. Aihe on monimutkainen ja erittäin yksilöllinen. Jollain oudolla tavalla tämä tyydytyksen siirtäminen on sidoksissa meidän arvoihimme, merkitykseen ja sisältöön elämässä. Lopetan aiheen käsittelemisen mainitsemalla, että tyydytyksen siirtäminen näyttää olevan ratkaiseva asia, miksi jotkut ovat menestyvämpiä elämässä kuin toiset. He investoivat tulevaisuuteen, jotta saavat vielä suuremmat hyödyt.
Koko idea muutoksessa on lisätä jotain suotuisaa elämään. Korvaamalla jotain, mitä et tarvitse tai lisäämällä siihen laatua. Päivittää. Parantaa.
* Kokea tai tulkita. Mikä sinun mielestäsi on positiivista? Kaikki rationaaliset ajatukset, tuntemukset ja kehon aistimukset vaikuttavat.
** Serotoniini, dopamiini, GABA, noradrenaliini, oksitosiini jne. Niitä vapautuu kehoon syödessä, saavuttaessamme jotain (itsekuri), kokaiinista, halauksesta, kivusta, avantouinnista, syvään hengityksestä, läheisyydestä, liikunnasta jne.
Viimeksi päivitetty Pe, 14 Hel, 2020
Pe, 14 Hel, 2020
Elämäntapamuutos: Miten epäonnistua sulavasti (osa 2)
Su, 12 Tam, 2020
Elämäntapamuutos: Motivaatio ja Palkkiot (part 3)
To, 25 Hei, 2019
saavuttivat käyttäjämme viime viikolla!
on tähän mennessä pisin voittoputki!
Ala Parantamaan. Hae App ja aloita heti!
Tilaa ja opi lisää!
| 2022 (C) HABINATOR - Terveysvalmentaja | Kaikki oikeudet pidätetään.
Habinator™ on johtava käyttäytymisen muutoksen työkalu yksilöille ja valmentamisen ammattilaisille.